**Finska: ČUDEŽNE GOSLI**

Mladenič je postal potujoči godec, vozil se je iz vasi v vas, iz kraja v kraj in godel v zabavo ljudem. Dobro je zaslužil in kupil si je pološčene škornje, klobuk s pavjim peresom, nove hlače in jopič.
Nekega dne je tako pripotoval tudi v kraljevo mesto, kjer je izvedel, da ima kralj tri za ženitev godne hčere.
Odšel je naravnost h kralju in ga zaprosil za roko ene od hčera.
»Prav, nimam nič proti. Zaprosi najstarejšo, če ti hoče biti nevesta,« mu je odvrnil kralj.
Mladenič se je sestal z najstarejšo kraljično, a preden jo je zaprosil, ji je nadel na prst čudežni prstan in jo vprašal:
»Ali te je že kdo kdaj objemal?«
Kraljična je odločno odkimala, toda njena usta so spregovorila:
»Dva princa iz sosednjih kraljestev sta me že objemala.«
Mladenič ji je snel prstan in odšel k srednji kraljični. Tudi tej je nadel na prst čudežni prstan in jo vprašal:
»Ali te je že kdo kdaj objemal?«
»Samo enkrat me je objel princ iz sosednjega kraljestva,« mu je morala priznati kraljična.
»Potem te ne maram za nevesto,« ji je rekel mladenič in nadel prstan na prstanec najmlajše kraljične.
»Kaj pa tebe, te je kdaj kdo objemal?« je hotel izvedeti fant.
»Še nihče se me ni nikoli dotaknil,« je spregovorila kraljična.
Fant je bil z odgovorom zadovoljen in je najmlajšo kraljično razglasil za svojo nevesto.
Toda starejši kraljični sta bili hudo užaljeni in sta se šli potožit očetu kralju, češ da ju je godec osramotil.
(Odlomek.)

(N. Grafenauer, urednik, Finske pravljice, zbirka Zlata ptica, Mladinska knjiga, Ljubljana 1996.)

1. Kaj je besedilo o potujočem godcu?
	1. Zgodba.
	2. Pravljica.
2. Ali je trditev pravilna?
Avtor besedila je znan.
	1. NE
	2. DA
3. Ali je trditev o besedilu pravilna?
V besedilu se pojavi pravljično/ljudsko število.
	1. DA
	2. NE
4. Ali je trditev o besedilu pravilna?
Čas dogajanja je določen.
	1. NE
	2. DA
5. Kaj izvemo o mladeniču iz 1. odstavka izhodiščnega besedila?
	1. Bil je bogat trgovec.
	2. Bil je najmlajši sin.
	3. Bil je potujoči godec.
	4. Bil je siromašen kmetič.
6. Kako si v izhodiščnem besedilu sledijo dogodki?
Uredi jih s številkami od 1 do 5.
\_\_\_\_ Izvedel je, da ima kralj tri neporočene hčere.
\_\_\_\_ Odločil se je, da bo za ženo vzel najmlajšo kraljično.
\_\_\_\_ Nekega dne je prispel v kraljevo mesto.
\_\_\_\_ Starejši hčeri sta bili zaradi njegove odločitve jezni in prizadeti.
\_\_\_\_ Mladenič je potoval iz kraja v kraj in igral ljudem.

Top of Form

Bottom of Form

1. Za kaj je mladenič zaprosil kralja?
	1. Za čudežne gosli.
	2. Za čaroben prstan.
	3. Za prenočišče.
	4. Za hčerino roko.
2. Kaj je mladenič vprašal vsako izmed treh sester?

Top of Form



Bottom of Form

1. S katerim predmetom je fant dosegel, da so kraljične odgovorile po resnici?

Top of Form



Bottom of Form

1. Zakaj je mladenič za ženo izbral najmlajšo kraljično?

Top of Form



Bottom of Form

1. Starejši sestri sta bili...
	1. žalostni.
	2. užaljeni.
	3. užaloščeni.
2. Komu sta se šli potožit starejši sestri?
	1. Očetu.
	2. Najmlajši sestri.
	3. Materi.
	4. Mladeniču.
3. Kaj pomeni "zaprositi za roko"?
	1. Zasnubiti.
	2. Prositi za hrano.
	3. Dati roko.

--------------------------------------------------------------------------------------------------------------------------------------------------------------------------

Rešitve

1. B 2. A 3. A 4. A 5. C 6.: 3, 4, 2, 5, 1 7. D 8. Ali te je že kdo kdaj objemal? 9. S čudežnim prstanom. 10. Še nihče se je ni dotaknil. / Govorila je resnico. / Nihče je ni objemal. 11. B 12. A 13. A (Prosi nekoga, da ti razloži ti besedi).